ΑΠΟΦΑΣΗ ΤΗΣ ΕΠΙΤΡΟΠΗΣ της 24ης Σεπτεμβρίου 1996 για την τροποποίηση των αποφάσεων 91/270/ΕΟΚ και 92/471/ΕΟΚ της Επιτροπής και για την εισαγωγή εμβρύων βοοειδών εκτροφής, προέλευσης Αργεντινής (Κείμενο που παρουσιάζει ενδιαφέρον για τον ΕΟΧ) (96/572/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 89/556/ΕΟΚ του Συμβουλίου, της 25ης Σεπτεμβρίου 1989, για τον καθορισμό των υγειονομικών όρων που διέπουν το ενδοκοινοτικό εμπόριο και τις εισαγωγές εμβρύων κατοικιδίων βοοειδών (1), όπως τροποποιήθηκε τελευταία από την οδηγία 94/113/ΕΟΚ (2), και ιδίως τα άρθρα 7, 9 και 10,

Εκτιμώντας:

ότι ο κατάλογος των τρίτων χωρών από τις οποίες τα κράτη μέλη επιτρέπουν την εισαγωγή εμβρύων βοοειδών εκτροφής περιλαμβάνετια στην απόφαση 91/270/ΕΟΚ της Επιτροπής (3), όπως τροποποιήθηκε από την απόφαση 94/453/ΕΚ (4) 7

ότι οι υγειονομικοί όροι και η κτηνιατρική πιστοποίηση για την εισαγωγή εμβρύων βοοειδών προέλευσης τρίτων χωρών καθορίζονται στην απόφαση 92/471/ΕΟΚ της Επιτροπής (5), όπως τροποποιήθηκε τελευταία από την απόφαση 94/453/ΕΚ 7

ότι οι αρμόδιες αρχές της Αργεντινής έχουν δεσμευθεί να κοινοποιήσουν στην Επιτροπή και στα κράτη μέλη, με τέλεξ ή με τέλεφαξ, εντός 24 ωρών από τη διαπίστωση κρούσματος, την εμφάνιση μίας από τις ακόλουθες νόσους: πανώλη των βοοειδών, αφθώδης πυρετός, μεταδοτική περιπνευμονία των βοοειδών, καταρροϊκός πυρετός του προβάτου, επιζωοτική αιμορραγική νόσος, πυρετός της κοιλάδας του Rift και φυσσαλιδώδης μεταδοτική στοματίτιδα, ή την τροποποίηση της πολιτικής εμβολιασμού κατά των νόσων αυτών 7

ότι η υγειονομική κατάσταση στην Αργεντινή είναι ικανοποιητική όσον αφορά τις εισαγωγές εμβρύων βοοειδών, ότι οι κτηνιατρικές υπηρεσίες της χώρας αυτής είναι σωστά διαρθρωμένες και οργανωμένες και ότι έχουν δοθεί εγγυήσεις όσον αφορά την τήρηση των κανόνων που αναφέρονται στην οδηγία 89/556/ΕΟΚ του Συμβουλίου, από τις αρμόδιες αρχές της χώρας αυτής 7

ότι οι αρμόδιες αρχές της Αργεντινής έχουν δεσμευθεί να διασφαλίσουν ότι τα έμβρυα έχουν συλλεχθεί ή παραχθεί και υποβληθεί σε επεξεργασία από εγκεκριμένες και εποπτευόμενες ομάδες συλλογής ή παραγωγής εμβρύων, ότι, ενδεχομένως, έχουν ληφθεί από ζώα των οποίων η κατάσταση της υγείας είναι ικανοποιητική, ότι έχουν αποθηκευτεί και μεταφερθεί σύμφωνα με τους κανόνες προστασίας της υγείας τους και ότι συνοδεύονται κατά τη διάρκεια της μεταφοράς τους από υγειονομικό πιστοποιητικό που βεβαιώνει την τήρηση της υποχρέωσης αυτής 7

ότι πρέπει να τροποποιηθεί ο κατάλογος των τρίτων χωρών από τις οποίες τα κράτη μέλη επιτρέπουν την εισαγωγή εμβρύων βοοειδών εκτροφής και να καθορισθούν οι υγειονομικοί όροι για την εισαγωγή εμβρύων προέλευσης Αργεντινής 7

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Στον κατάλογο των χωρών του παραρτήματος της απόφασης 91/270/ΕΟΚ, προστίθεται η λέξη:

«Αργεντινή».

Άρθρο 2

Στον κατάλογο των χωρών του παραρτήματος Α μέρος ΙΙ της απόφασης 92/471/ΕΟΚ, προστίθεται η λέξη:

«Αργεντινή».

Άρθρο 3

Η παρούσα απόφαση εφαρμόζεται μία ημέρα μετά τη δημοσίευσή της στην Επίσημη Εφημερίδα των Ευρωπαϊκών Κοινοτήτων.

Άρθρο 4

Η παρούσα απόφαση απευθύνεται στα κράτη μέλη.

Βρυξέλλες, 24 Σεπτεμβρίου 1996.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 302 της 19. 10. 1989, σ. 1.

(2) ΕΕ αριθ. L 53 της 24. 2. 1994, σ. 23.

(3) ΕΕ αριθ. L 134 της 29. 5. 1991, σ. 56.

(4) ΕΕ αριθ. L 187 της 22. 7. 1994, σ. 11.

(5) ΕΕ αριθ. L 270 της 15. 9. 1992, σ. 27.